Eiðis kommuna hevur gjørt avtalu við Sólsetur um líkvognsflutning Í januar 2015 hevur Eiðis kommuna gjørt eina fasta avtalu við jarðarferðar fyritøkuna Sólsetur um at taka sær av líkvognsflutningi. Tá ið andlát er, útvegar kommunan gravarar og flutning í sambandi við jarðarferðir. Umráðandi er, at avvarðandi ringja og boða gravaranum frá á telefon 200400 og ringja beinleiðis til Sólsetur á telefon 353637 ella 299000 fyri at avtala eina tíð um líkvognsflutning. Tænastan er ókeypis fyri borgarar í Eiðis kommunu. Umframt koyring við líkvogni hava avvarðandi eisini møguleika at bíleggja kistu, blómur, kransar, sanghefti og annað í sambandi við eina jarðarferð. Tað er nógv, ið skal gerast í sambandi við jarðarferð, og fleiri avgerðir skulu takast. Í slíkari støðu kann vera trupult hjá avvarðandi at hava yvirskot at taka sær av øllum tí praktiska. Hetta kann eisini avtalast við Sólsetur. Meira kunning um tænastur frá Sólsetur fæst á heimasíðuni www. solsetur. fo. Tað, ið verður bílagt av tænastum umframt líkvognsflutningin, skal borgarin sjálvur gjalda fyri.